የናይል ተፋሰስ የትብብር ማዕቀፍ በተፋሰሱ ሃገራት ተፈርሞ ወደ ተግባር መገባት ይኖርበታል – ፕሬዚዳንት ዶክተር ሙላቱ ተሾመ
የናይል ተፋሰስ የትብብር ማዕቀፍ በሁሉም የተፋሰሱ ሃገራት ተፈርሞ ወደ ተግባር መገባት ይኖርበታል እንዳለበት የኢፌዲሪ ፕሬዚዳንት ዶክተር ሙላቱ ተሾመ አሳስበዋል፡፡ፕሬዚዳንቱ ይህንን የተናገሩት 12ኛው የናይል ቀን በአዲስ አበባ ሲከበር ነው፡፡የናይል ቀን ሃገራቱ የጋራ ሃብታቸው የሆነውን የናይል ወንዝ በጋራ ማልማትና መጠቀም በሚያስችላቸው አዳዲስ ሃሳቦች ላይ የሚመክሩበት ነው፡፡የሃገራቱ የትብብር ጅማሮ የናይል ተፋሰስን በጋራ ለመጠቀም መሰረት የጣለ መሆኑንም ዶክተር ሙላቱ ጠቁመዋል፡፡የተፋሰሱ ሃገራት የጋራ ተጠቃሚነትን የሚያረጋግጠውና ዘላቂ መፍትሄ የሚሆነው የትብብር ማዕቀፍ በሁሉም ሃገራት ተፍርሞ ወደ ተግባር መገባቱ ጊዜ ሊሰጠው አይገባም ብለዋል፡፡በኢትዮጵያ የግብጽ አምባሳደር አቡበከር ሃፍነይ በበኩላቸው ሃገራቸው ግብጽ በትብብር የማልማትን እና የመጠቀምን ጅማሮ ትደግፋለች ብለዋል፡፡